Komission direktiivi 2003/119/EY, annettu 5 päivänä joulukuuta 2003, neuvoston direktiivin 91/414/ETY muuttamisesta mesosulfuronin, propoksikarbatsonin ja tsoksamidin sisällyttämiseksi siihen tehoaineina (ETA:n kannalta merkityksellinen teksti)



Virallinen lehti nro L 325 , 12/12/2003 s. 0041 - 0043



Komission direktiivi 2003/119/EY, annettu 5 päivänä joulukuuta 2003, neuvoston direktiivin 91/414/ETY muuttamisesta mesosulfuronin, propoksikarbatsonin ja tsoksamidin sisällyttämiseksi siihen tehoaineina (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2003/84/EY(2), ja erityisesti sen 6 artiklan 1 kohdan, sekä katsoo seuraavaa: (1) Direktiivin 91/414/ETY 6 artiklan 2 kohdan mukaisesti Ranskan viranomaiset vastaanottivat 15 päivänä joulukuuta 2000 Aventis Cropscience Francelta (nykyiseltä Bayer CropSciencelta) hakemuksen mesosulfuroni-nimisen tehoaineen (metyylimesosulfuronin muodossa) sisällyttämisestä direktiivin 91/414/ETY liitteeseen I. Komission päätöksessä 2001/287/EY(3) vahvistettiin, että asiakirja-aineisto oli täydellinen, toisin sanoen sen voitiin periaatteessa katsoa täyttävän direktiivin 91/414/ETY liitteissä II ja III säädetyt tietovaatimukset. (2) Direktiivin 91/414/ETY 6 artiklan 2 kohdan mukaisesti Saksa vastaanotti 25 päivänä tammikuuta 2000 Bayer AG:lta (nykyiseltä Bayer CropSciencelta) propoksikarbatsonia (propoksikarbatsoninatriumin muodossa; aiempi nimi: MKH 65 61) koskevan hakemuksen. Tämä hakemus todettiin täydelliseksi komission päätöksellä 2000/463/EY(4). (3) Direktiivin 91/414/ETY 6 artiklan 2 kohdan mukaisesti Yhdistynyt kuningaskunta vastaanotti 2 päivänä kesäkuuta 1999 Rohm and Haas France SA:lta (nykyiseltä Dow AgroSciencesilta) tsoksamidia (aiempi nimi: RH-7281) koskevan hakemuksen. Tämä hakemus todettiin täydelliseksi komission päätöksellä 2000/540/EY(5). (4) Näiden tehoaineiden vaikutukset ihmisten terveyteen ja ympäristöön on arvioitu direktiivin 91/414/ETY 6 artiklan 2 ja 4 kohdan säännösten mukaisesti hakijoiden ehdottamien käyttötarkoitusten osalta. Esittelevät jäsenvaltiot toimittivat komissiolle tehoaineita koskevat arvioluonnokset 12 päivänä joulukuuta 2001 (mesosulfuroni), 26 päivänä maaliskuuta 2001 (propoksikarbatsoni) ja 10 päivänä elokuuta 2001 (tsoksamidi). (5) Jäsenvaltiot ja komissio ovat tarkastelleet arvioluonnoksia elintarvikeketjua ja eläinten terveyttä käsittelevässä pysyvässä komiteassa. Tarkastelu saatettiin päätökseen 3 päivänä lokakuuta 2003 komission tarkastelukertomuksilla, jotka koskivat mesosulfuronia, propoksikarbatsonia ja tsoksamidia. (6) Mesosulfuronin, propoksikarbatsonin ja tsoksamidin tarkastelussa ei paljastunut ratkaisemattomia kysymyksiä tai huolenaiheita, jotka olisivat edellyttäneet kasveja käsittelevän tiedekomitean kuulemista. (7) Eri tutkimuksista on käynyt ilmi, että kyseisiä tehoaineita sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa ja 5 artiklan 3 kohdassa säädetyt edellytykset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on aiheellista sisällyttää mesosulfuroni, propoksikarbatsoni ja tsoksamidi liitteeseen I sen varmistamiseksi, että kyseisiä tehoaineita sisältäviä kasvinsuojeluaineita koskevien lupien myöntäminen voidaan järjestää kaikissa jäsenvaltioissa mainitussa direktiivissä säädetyllä tavalla. (8) Kohtuullinen määräaika on tarpeen sisällyttämisen jälkeen, jotta jäsenvaltiot voivat panna direktiivin 91/414/ETY säännökset täytäntöön mesosulfuronia, propoksikarbatsonia ja tsoksamidia sisältävien kasvinsuojeluaineiden osalta ja erityisesti muuttaa voimassa olevia väliaikaisia lupia ja vaihtaa nämä luvat viimeistään tämän määräajan päättyessä täysimääräisiksi luviksi, muuttaa niitä tai poistaa ne direktiivin 91/414/ETY säännösten mukaisesti. (9) Direktiiviä 91/414/ETY olisi tämän vuoksi muutettava vastaavasti. (10) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 91/414/ETY liite I tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja julkaistava ne viimeistään 30 päivänä syyskuuta 2004. Niiden on viipymättä toimitettava komissiolle kyseiset säädöstekstit sekä kyseisten säännösten ja tämän direktiivin säännösten välinen vastaavuustaulukko. Jäsenvaltioiden on sovellettava näitä säännöksiä 1 päivästä lokakuuta 2004. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa tärkeimmät kansalliset säännökset kirjallisina komissiolle. 3 artikla 1. Jäsenvaltioiden on tarkasteltava kaikkien mesosulfuronia, propoksikarbatsonia tai tsoksamidia sisältävien kasvinsuojeluaineiden lupia varmistuakseen siitä, että direktiivin 91/414/ETY liitteessä I vahvistettuja näitä tehoaineita koskevia edellytyksiä noudatetaan. Niiden on tarvittaessa muutettava tai peruutettava luvat direktiivin 91/414/ETY mukaisesti viimeistään 30 päivänä syyskuuta 2004. 2. Jäsenvaltioiden on arvioitava tuote uudelleen direktiivin 91/414/ETY liitteessä VI säädettyjen yhtenäisten periaatteiden mukaisesti mainitun direktiivin liitteessä III vahvistetut vaatimukset täyttävän asiakirja-aineiston perusteella kaikkien sellaisten sallittujen kasvinsuojeluaineiden osalta, jotka sisältävät mesosulfuronia, propoksikarbatsonia tai tsoksamidia ainoana tehoaineena. Jäsenvaltioiden on kyseisen arvion perusteella määriteltävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset. Niiden on tarvittaessa muutettava tai peruutettava kunkin tällaisen kasvinsuojeluaineen lupa viimeistään 31 päivänä elokuuta 2005. 3. Jäsenvaltioiden on arvioitava tuote uudelleen direktiivin 91/414/ETY liitteessä VI säädettyjen yhtenäisten periaatteiden mukaisesti mainitun direktiivin liitteessä III vahvistetut vaatimukset täyttävän asiakirja-aineiston perusteella kaikkien sellaisten sallittujen kasvinsuojeluaineiden osalta, jotka sisältävät mesosulfuronia, propoksikarbatsonia tai tsoksamidia yhdessä yhden tai useamman mainitun direktiivin liitteessä I luetellun tehoaineen kanssa. Jäsenvaltioiden on kyseisen arvion perusteella määriteltävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa vahvistetut edellytykset. Niiden on tarvittaessa muutettava tai peruutettava kunkin tällaisen kasvinsuojeluaineen lupa siihen määräaikaan mennessä, joka on määritelty asianomaisissa direktiiveissä, joilla lisättiin liitteeseen I asiaankuuluvat aineet. Jos asianomaisissa direktiiveissä säädetään eri määräajat, sovelletaan määritellyistä päivämääristä myöhempää. 4 artikla Tämä direktiivi tulee voimaan 1 päivänä huhtikuuta 2004. 5 artikla Tämä direktiivi on osoitettu kaikille jäsenvaltioille. Tehty Brysselissä 5 päivänä joulukuuta 2003. Komission puolesta David Byrne Komission jäsen (1) EYVL L 230, 19.8.1991, s. 1. (2) EUVL L 247, 30.9.2003, s. 20. (3) EYVL L 99, 10.4.2001, s. 9. (4) EYVL L 183, 22.7.2000, s. 21. (5) EYVL L 230, 12.9.2000, s. 14. LIITE Lisätään liitteessä I olevan taulukon loppuun rivit seuraavasti: ">TAULUKON PAIKKA>"